2022 Rhif 939 (Cy. 203)

Amaethyddiaeth, Cymru

Bwyd, Cymru

Rheoliadau Gwybodaeth am Fwyd (Diwygio Darpariaethau Trosiannol) (Cymru) 2022
Gwnaed
5 Medi 2022
Gosodwyd gerbron Senedd Cymru
7 Medi 2022
Yn dod i rym
30 Medi 2022
Mae Gweinidogion Cymru, drwy arfer y pwerau a roddir gan adrannau 16(1)(e) ac 48(1)(c) o Ddeddf Diogelwch Bwyd 1990 , yn gwneud y Rheoliadau a ganlyn.
Yn unol ag adran 48(4A) o Ddeddf Diogelwch Bwyd 1990 , mae Gweinidogion Cymru wedi rhoi sylw i gyngor perthnasol a roddwyd gan yr Asiantaeth Safonau Bwyd.
Cynhaliwyd ymgynghoriad fel sy’n ofynnol gan Erthygl 9 o Reoliad (EC) Rhif 178/2002 Senedd Ewrop a’r Cyngor sy’n gosod egwyddorion cyffredinol a gofynion cyfraith bwyd, yn sefydlu Awdurdod Diogelwch Bwyd Ewrop ac yn gosod gweithdrefnau o ran materion diogelwch bwyd .

Enwi, cychwyn, cymhwyso a rhychwant
1
1
Enw’r Rheoliadau hyn yw Rheoliadau Gwybodaeth am Fwyd (Diwygio Darpariaethau Trosiannol) (Cymru) 2022.
2
Daw’r Rheoliadau hyn i rym ar 30 Medi 2022.
3
Mae’r Rheoliadau hyn yn gymwys o ran Cymru ac yn rhychwantu Cymru a Lloegr.

Diwygio Rheoliadau Hylendid Bwyd (Cymru) 2006
2
Yn rheoliad 17 (tramgwyddau a chosbau) o Reoliadau Hylendid Bwyd (Cymru) 2006 , ym mharagraff (9)(b), yn lle “diwedd 30 Medi 2022” rhodder “1 Ionawr 2024”.

Diwygio Rheoliadau Deunyddiau Bwyd sydd wedi’u Rhewi’n Gyflym (Cymru) 2007
3
Yn rheoliad 12 (darpariaeth drosiannol: ymadael â’r UE) o Reoliadau Deunyddiau Bwyd sydd wedi’u Rhewi’n Gyflym (Cymru) 2007 , ym mharagraff (a) yn lle “chyn diwedd 30 Medi 2022” rhodder “chyn 1 Ionawr 2024”.

Diwygio Rheoliadau Marchnata Cynnyrch Garddwriaethol Ffres (Cymru) 2009
4
1
Mae Rheoliadau Marchnata Cynnyrch Garddwriaethol Ffres (Cymru) 2009 wedi eu diwygio fel a ganlyn.
2
Yn rheoliad 23 (darpariaethau trosiannol: ymadael â’r UE)—
a
ym mharagraff (1)(a), yn lle “diwedd y cyfnod o 21 o fisoedd sy’n dechrau ar y diwrnod y mae diwrnod cwblhau’r cyfnod gweithredu yn digwydd” rhodder “1 Ionawr 2024”; a
b
ym mharagraff (2)(a), yn lle “diwedd y cyfnod o 21 o fisoedd sy’n dechrau ar y diwrnod y mae diwrnod cwblhau’r cyfnod gweithredu yn digwydd” rhodder “1 Ionawr 2024”.

Diwygio Rheoliadau Labelu Cig Eidion a Chig Llo (Cymru) 2011
5
1
Mae Rheoliadau Labelu Cig Eidion a Chig Llo (Cymru) 2011 wedi eu diwygio fel a ganlyn.
2
Yn rheoliad 4 (tramgwyddau o dan ddeddfwriaeth uniongyrchol yr UE a ddargedwir), yn lle paragraff (4) rhodder—
4
Nid yw paragraffau (1)(a)(vi) nac (1)(b)(ii) yn gymwys—
a
os yw’r mater sy’n ffurfio’r toriad honedig yn ymwneud â chynnyrch a osodwyd ar y farchnad cyn 1 Ionawr 2024; a
b
pe na bai’r mater sy’n ffurfio’r toriad honedig wedi ffurfio toriad—
i
yn achos paragraff (1)(a)(vi), o Erthygl 15 o Reoliad (EC) Rhif 1760/2000 Senedd Ewrop a’r Cyngor fel yr oedd y Rheoliad hwnnw yn cael effaith yng nghyfraith yr UE yn union cyn diwrnod cwblhau’r cyfnod gweithredu; neu
ii
yn achos paragraff (1)(b)(ii), o Erthygl 2(2)(b) o Reoliad (EC) Rhif 1825/2000 Senedd Ewrop a’r Cyngor fel yr oedd y Rheoliad hwnnw yn cael effaith yng nghyfraith yr UE yn union cyn diwrnod cwblhau’r cyfnod gweithredu.
.

Diwygio Rheoliadau Ychwanegion, Cyflasynnau, Ensymau a Thoddyddion Echdynnu Bwyd (Cymru) 2013
6
Yn rheoliad 22 (darpariaeth drosiannol: ymadael â’r UE) o Reoliadau Ychwanegion, Cyflasynnau, Ensymau a Thoddyddion Echdynnu Bwyd (Cymru) 2013 , ym mharagraff (1)(a) yn lle “ar neu cyn 30 Medi 2022” rhodder “cyn 1 Ionawr 2024”.

Diwygio Rheoliadau Gwybodaeth am Fwyd (Cymru) 2014
7
Yn rheoliad 15 (darpariaethau trosiannol: ymadael â’r UE) o Reoliadau Gwybodaeth am Fwyd (Cymru) 2014 , ym mharagraff (1)(a), yn lle “ar 30 Medi 2022 neu cyn hynny” rhodder “cyn 1 Ionawr 2024”.

Diwygio Rheoliadau Mêl (Cymru) 2015
8
Yn rheoliad 23 (darpariaethau trosiannol: ymadael â’r UE) o Reoliadau Mêl (Cymru) 2015 , ym mharagraff (2)(a) yn lle “ar neu cyn 30 Medi 2022” rhodder “cyn 1 Ionawr 2024”.

Diwygio Rheoliadau Gwlad Tarddiad Cigoedd Penodol (Cymru) 2015
9
Yn rheoliad 7 (darpariaeth drosiannol: ymadael â’r UE) o Reoliadau Gwlad Tarddiad Cigoedd Penodol (Cymru) 2015 , ym mharagraff (2)(a) yn lle “ar 30 Medi 2022 neu cyn hynny” rhodder “cyn 1 Ionawr 2024”.

Diwygio Rheoliadau Caseinau a Chaseinadau (Cymru) 2016
10
Yn rheoliad 10 (darpariaeth drosiannol: ymadael â’r UE) o Reoliadau Caseinau a Chaseinadau (Cymru) 2016 , ym mharagraff (1)(a), yn lle “ar neu cyn 30 Medi 2022” rhodder “cyn 1 Ionawr 2024”.

Diwygio Rheoliad y Comisiwn (EC) Rhif 1825/2000
11
Yn Erthygl 2 (labelu pan na fo gwybodaeth ar gael) o Reoliad y Comisiwn (EC) Rhif 1825/2000 sy’n gosod rheolau manwl ar gyfer cymhwyso Rheoliad (EC) Rhif 1760/2000 Senedd Ewrop a’r Cyngor o ran labelu cig eidion a chynhyrchion cig eidion , ym mharagraffau 3 a 4, yn lle’r geiriau o “of 21” hyd at “falls” rhodder “beginning with 30 September 2022 and ending with 31 December 2023”.

Diwygio Rheoliad y Comisiwn (EC) Rhif 589/2008
12
Yn Erthygl 30 (wyau a fewnforir) o Reoliad y Comisiwn (EC) Rhif 589/2008 sy’n gosod rheolau manwl ar gyfer gweithredu Rheoliad y Cyngor (EC) Rhif 1234/2007 o ran safonau marchnata ar gyfer wyau , ym mharagraff 3, yn lle’r geiriau o “for a period” hyd at “falls” rhodder “for the period beginning with 30 September 2022 and ending with 31 December 2023”.

Diwygio Rheoliad Gweithredu’r Comisiwn (EU) Rhif 543/2011
13
1
Mae Rheoliad Gweithredu’r Comisiwn (EU) Rhif 543/2011 sy’n gosod rheolau manwl ar gyfer cymhwyso Rheoliad y Cyngor (EC) Rhif 1234/2007 mewn cysylltiad â’r sectorau ffrwythau a llysiau a ffrwythau a llysiau wedi eu prosesu wedi ei ddiwygio fel a ganlyn.
2
Yn Erthygl 7 (cymysgeddau), ym mharagraff 4(b), yn lle’r geiriau o “of 21” hyd at “falls” rhodder “beginning with 30 September 2022 and ending with 31 December 2023”.
3
Yn Atodiad 1 (marchnata)—
a
yn Rhan A (safon marchnata cyffredinol), ym mhwynt 4(A) (adnabod), yn yr ail fewnoliad yn yr ail baragraff, yn lle’r geiriau o “of 21” hyd at “falls” rhodder “beginning with 30 September 2022 and ending with 31 December 2023”; a
b
yn Rhan B (safonau marchnata penodol), ym mhob un o Rannau 1 i 10, ym mhwynt 6(A) (adnabod), yn yr ail fewnoliad yn yr ail baragraff, yn lle’r geiriau o “of 21” hyd at “falls” rhodder “beginning with 30 September 2022 and ending with 31 December 2023”.

Diwygio Rheoliad Gweithredu’r Comisiwn (EU) Rhif 29/2012
14
Yn Erthygl 2 o Reoliad Gweithredu’r Comisiwn (EU) Rhif 29/2012 ar safonau marchnata ar gyfer olew olewydd (codeiddio) , ym mhwynt (b) o’r trydydd paragraff, yn lle’r geiriau o “of 21” hyd at “falls” rhodder “beginning with 30 September 2022 and ending with 31 December 2023”.

Diwygio Rheoliad Dirprwyedig y Comisiwn (EU) 2019/33
15
Yn Erthygl 46 (dynodiad y potelwr, y cynhyrchydd, y mewnforiwr a’r gwerthwr) o Reoliad Dirprwyedig y Comisiwn (EU) 2019/33 sy’n ategu Rheoliad (EU) Rhif 1308/2013 Senedd Ewrop a’r Cyngor o ran ceisiadau am warchod dynodiadau tarddiad, dynodiadau daearyddol a thermau traddodiadol yn y sector gwin, y weithdrefn ar gyfer gwrthwynebu, cyfyngiadau ar ddefnydd, diwygiadau i fanylebau cynnyrch, canslo gwarchodaeth, a labelu a chyflwyniad , ym mharagraff 1, ym mhwyntiau (a) a (d), yn lle “30 September 2022” rhodder “31 December 2023”.
Lynne Neagle
Y Dirprwy Weinidog Iechyd Meddwl a Llesiant, un o Weinidogion Cymru
5 Medi 2022

NODYN ESBONIADOL
(Nid yw’r nodyn hwn yn rhan o’r Rheoliadau)
Mae’r Rheoliadau hyn yn diwygio offerynnau statudol a chyfraith yr UE a ddargedwir mewn perthynas â labelu bwyd yng Nghymru. Mae’r diwygiadau yn estyn trefniadau trosiannol blaenorol, a oedd i fod i ddod i ben ar ddiwedd mis Medi 2022, fel eu bod yn parhau i fod yn gymwys hyd at ddiwedd 2023.
Ystyriwyd Cod Ymarfer Gweinidogion Cymru ar gynnal Asesiadau Effaith Rheoleiddiol mewn perthynas â’r Rheoliadau hyn. O ganlyniad, ystyriwyd nad oedd yn angenrheidiol cynnal asesiad effaith rheoleiddiol o’r costau a’r manteision sy’n debygol o ddeillio o gydymffurfio â’r Rheoliadau hyn.
1990 p. 16. Mae swyddogaethau’r “Secretary of State” o dan Ddeddf Diogelwch Bwyd 1990 yn arferadwy gan Weinidogion Cymru (o ran Cymru), yn rhinwedd Gorchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672), ac adran 162 o Ddeddf Llywodraeth Cymru 2006 (p. 32) a pharagraff 30 o Atodlen 11 iddi. Gweler diwygiadau i adrannau 16 ac 48 o Ddeddf Diogelwch Bwyd 1990 gan adran 40 o Ddeddf Safonau Bwyd 1999 (p. 28) a pharagraffau 7 ac 8 o Atodlen 5 iddi. Mae’r pwerau yn Neddf Diogelwch Bwyd 1990, o’u darllen ynghyd â pharagraff 5 o Atodlen 8 i Ddeddf yr Undeb Ewropeaidd (Ymadael) 2018 (p. 16), yn caniatáu gwneud addasiadau i fân ddeddfwriaeth uniongyrchol yr UE a ddargedwir fel y diffinnir “retained direct minor EU legislation” yn adran 7(6) o’r Ddeddf. Diffinnir “modify” yn adran 20(1) o Ddeddf yr Undeb Ewropeaidd (Ymadael) 2018 ac mae’n cynnwys “amend, repeal or revoke”.
Mewnosodwyd is-adran (4A) gan baragraffau 7 ac 21 o Atodlen 5 i Ddeddf Safonau Bwyd 1999.
EUR 2002/178.
O.S. 2006/31 (Cy. 5), a ddiwygiwyd gan O.S. 2021/371 (Cy. 114).
O.S. 2007/389 (Cy. 40), a ddiwygiwyd gan O.S. 2021/371 (Cy. 114).
O.S. 2009/1551 (Cy. 151), a ddiwygiwyd gan O.S. 2019/1376 (Cy. 242). Daeth O.S. 2019/1376 (Cy. 242) i rym ar ddiwrnod cwblhau’r cyfnod gweithredu yn rhinwedd paragraff 1(1) o Atodlen 5 i Ddeddf yr Undeb Ewropeaidd (Y Cytundeb Ymadael) 2020 ac fe’i diwygiwyd cyn iddo ddod i rym gan O.S. 2020/1308 (Cy. 289).
O.S. 2011/991 (Cy. 145); yr offerynnau diwygio perthnasol yw O.S. 2013/3270 (Cy. 320), O.S. 2018/1188 (Cy. 242) ac O.S. 2019/732 (Cy. 137). Daeth O.S. 2019/732 (Cy. 137) i rym ar ddiwrnod cwblhau’r cyfnod gweithredu yn rhinwedd paragraff 1(1) o Atodlen 5 i Ddeddf yr Undeb Ewropeaidd (Y Cytundeb Ymadael) 2020.
O.S. 2013/2591 (Cy. 255), a ddiwygiwyd gan O.S. 2021/371 (Cy. 114).
O.S. 2014/2303 (Cy. 227), a ddiwygiwyd gan O.S. 2021/911 (Cy. 207).
O.S. 2015/1507 (Cy. 174), a ddiwygiwyd gan O.S. 2021/371 (Cy. 114).
O.S. 2015/1519 (Cy. 177), a ddiwygiwyd gan O.S. 2021/911 (Cy. 207).
O.S. 2016/1130 (Cy. 270), a ddiwygiwyd gan O.S. 2021/371 (Cy. 114).
EUR 2000/1825, fel y’i diwygiwyd gan O.S. 2019/822. Daeth O.S. 2019/822 i rym ar ddiwrnod cwblhau’r cyfnod gweithredu yn rhinwedd paragraff 1(1) o Atodlen 5 i Ddeddf yr Undeb Ewropeaidd (Y Cytundeb Ymadael) 2020 ac fe’i diwygiwyd cyn iddo ddod i rym gan O.S. 2020/1453 ac O.S. 2020/1481.
EUR 2008/589, fel y’i diwygiwyd gan O.S. 2019/1402 ac O.S. 2019/1422. Daeth O.S. 2019/1402 ac O.S. 2019/1422 i rym ar ddiwrnod cwblhau’r cyfnod gweithredu yn rhinwedd paragraff 1(1) o Atodlen 5 i Ddeddf yr Undeb Ewropeaidd (Y Cytundeb Ymadael) 2020. Diwygiwyd O.S. 2019/1402 cyn iddo ddod i rym gan O.S. 2020/1445 ac O.S. 2020/1452. Diwygiwyd O.S. 2019/1422 cyn iddo ddod i rym gan O.S. 2020/1445 ac O.S. 2020/1453.
EUR 2011/543, fel y’i diwygiwyd gan O.S. 2019/822, O.S. 2019/828, O.S. 2021/756, O.S. 2021/1396 ac O.S. 2022/608. Daeth O.S. 2019/822 ac O.S. 2019/828 i rym ar ddiwrnod cwblhau’r cyfnod gweithredu yn rhinwedd paragraff 1(1) o Atodlen 5 i Ddeddf yr Undeb Ewropeaidd (Y Cytundeb Ymadael) 2020. Diwygiwyd O.S. 2019/822 cyn iddo ddod i rym gan O.S. 2019/1405 ac O.S. 2020/1453, a gwnaeth yr olaf o’r rhain hefyd ddiwygio O.S. 2019/1405 cyn iddo ddod i rym. Diwygiwyd O.S. 2020/828 cyn iddo ddod i rym gan O.S. 2020/1452.
EUR 2012/29, fel y’i diwygiwyd gan O.S. 2019/1422. Daeth O.S. 2019/1422 i rym ar ddiwrnod cwblhau’r cyfnod gweithredu yn rhinwedd paragraff 1(1) o Atodlen 5 i Ddeddf yr Undeb Ewropeaidd (Y Cytundeb Ymadael) 2020 ac fe’i diwygiwyd cyn iddo ddod i rym gan O.S. 2020/1453.
EUR 2019/33, fel y’i diwygiwyd gan O.S. 2020/1637, O.S. 2020/1661 ac O.S. 2021/632.
Rhl. 10 mewn grym ar 30.9.2022, gweler rhl. 1(2)
Rhl. 7 mewn grym ar 30.9.2022, gweler rhl. 1(2)
Rhl. 6 mewn grym ar 30.9.2022, gweler rhl. 1(2)
Rhl. 2 mewn grym ar 30.9.2022, gweler rhl. 1(2)
Rhl. 13 mewn grym ar 30.9.2022, gweler rhl. 1(2)
Rhl. 4 mewn grym ar 30.9.2022, gweler rhl. 1(2)
Rhl. 14 mewn grym ar 30.9.2022, gweler rhl. 1(2)
Rhl. 1 mewn grym ar 30.9.2022, gweler rhl. 1(2)
Rhl. 15 mewn grym ar 30.9.2022, gweler rhl. 1(2)
Rhl. 11 mewn grym ar 30.9.2022, gweler rhl. 1(2)
Rhl. 8 mewn grym ar 30.9.2022, gweler rhl. 1(2)
Rhl. 9 mewn grym ar 30.9.2022, gweler rhl. 1(2)
Rhl. 5 mewn grym ar 30.9.2022, gweler rhl. 1(2)
Rhl. 12 mewn grym ar 30.9.2022, gweler rhl. 1(2)
Rhl. 3 mewn grym ar 30.9.2022, gweler rhl. 1(2)